Ahmad Dofiri

Ahmad Dofiri (lahèr 4 Juni 1967) panèka purnawirawan Polri sè satèya ajhabat dhâddhi Penasèhat Khosos Prèsidèn Bidhâng Keamanan, Ketertiban Masyarakat bân Reformasi Kepolisian molaè tangghâl 17 Sèptèmber 2025. Sabellunna resmi pènsiun è tangghâl 30 Juni 2025, abâ'na ajhabat dhâddhi Bâkkèl Kopala Kepolisiân Naghârâ Rèpublik Indonèsia bân èlantik è tangghâl 13 Novèmber 2024, aghântèaghi Agus Andrianto.

 Panḍhiḍhighân 
Panḍhiḍhighân dhâsar Ahmad Dofiri èmolaè è SD Negeri Tegalurung bân lulus è taon 1980. Abâ'na nerrosaghi dâ’ SMP Negeri 1 Indramayu bân lulus è taon 1983, pas ḍâ’ SMA Negeri 1 Sindang bân lulus è taon 1986. Samarèna jiyâ, abâ'na nuro’ panḍhiḍhighân è Akademi Kepolisiân (Akpol) bân lulus è taon 1989 dhâddhi orèng sè ollè pangharghâân Adhi Makayasa. Ahmad Dofiri jhughân marè sakola Program Pascasarjana Kajiân Èlmu Kepolisiân è Universitas Inḍonèsia è taon 2000.

È ḍâlem bidhâng panḍhiḍhighân kepolisiân, Ahmad Dofiri nuro’ bânnyya’ panḍhiḍhighân lanjudhân, antarana Dikjur Serse Omom (1992), Daspa Brimob (1994), Perguruwân Tèngghi Èlmo Kepolisiân (PTIK) è taon 1996, Sespim Polri è taon 2003, bân Sespimti Polri è taon 2012.

 Riwayât Jabadhân 
Lakona Ahmad Dofiri è kepolisian èmolaè dhâddhi Kanit Resintel Polsèkta Tangerang Polda Mètro Jaya è taon 1990. âbâ'na pas ajhabat dhâddhi Kanit Resmob Polrès Tangerang (1991), Danton Tar Akpol (1992), Kapuskodalops Polrès Tangerang (1996), Kapolsekta Jatiuwung (1997), bân Kapolsek Metro Kebayoran Ânyar (1998). È taon 1999, Abâ'na dhâddhi Pok Peneliti Ahli PPITK-PTIK.

Samarèna jârèya, Ahmad Dofiri nengghu’ bânnya’ jabadhân è bâgiyân sumber daya manusia bân operasional, akadhi Kassubag Jabpamentil bâgiyân SDM Polri (2005), Kapolrès Bandung (2007), Wakapolwiltabes Bandung (2009), bân Kapoltabes Yogyakarta (2009). Âbâ'na jhughân perna dhâddhi Kabag Kermadagri Robangpers SDE SDM Polri (2010), Koorspripim Polri (2010), Analis Kebijaghân Madya bidhâng Binkar SSDM Polri (2012), Wakapolda DIY (2013), bân Karobinkar SSDM Polri (2014)

 Sombher